Αστερομάτα (τραγούδι)

Η Αστερομάτα είναι τραγούδι που ερμηνεύει η Ελληνίδα τραγουδίστρια Κλαυδία, σε στίχους Arcade, το οποίο κέρδισε τον ελληνικό εθνικό τελικό της 30ης Ιανουαρίου του 2025, οπότε κι εκπροσώπησε την Ελλάδα στον Διαγωνισμό Τραγουδιού της Eurovision 2025 στην Βασιλεία της Ελβετίας, όπου και κατέκτησε την 6η θέση, με 231 βαθμούς. Έφθασε στην θέση 3 των δημοφιλών τραγουδιών στην Ελλάδα και βραβεύθηκε με πλατινένιο δίσκο από την Ένωση Ελλήνων Παραγωγών Ηχογραφημάτων (IFPI Greece). 

 Υπόβαθρο 

 Εθνικός Τελικός 2025 
Ο Εθνικός Τελικός 2025 ήταν ο εθνικός τελικός που διοργάνωσε η ΕΡΤ (ο πρώτος από το 2017) για να επιλέξει την συμμετοχή της στον Διαγωνισμό Τραγουδιού της Eurovision 2025. Ο διαγωνισμός πραγματοποιήθηκε στις 30 Ιανουαρίου 2025 στο Christmas Theater στο Γαλάτσι. Στις 14 Ιανουαρίου 2025, η ΕΡΤ ανακοίνωσε ότι τον εθνικό τελικό θα παρουσιάσουν ο Σάκης Ρουβάς (που εκπροσώπησε την Ελλάδα το 2004 και το 2009, ενώ παρουσίασε την Eurovision του 2006, μαζί με την Μαρία Μενούνος) και την Έλενα Παπαρίζου (που εκπροσώπησε την Ελλάδα το 2001 ως μέρος των Antique, και κέρδισε το 2005, με το τραγούδι My Number One), με καλλιτεχνικό διευθυντή τον Φωκά Ευαγγελινό.

Στις 18 Οκτωβρίου 2024, η ΕΡΤ άνοιξε περίοδο υποβολής κατά την οποία καλλιτέχνες και συνθέτες μπορούσαν να υποβάλουν τις συμμετοχές τους προς εξέταση από τον ραδιοτηλεοπτικό φορέα έως τις 10 Νοεμβρίου 2024. Οι καλλιτέχνες έπρεπε να είναι Έλληνες πολίτες, να είναι μόνιμοι κάτοικοι Ελλάδας ή να είναι ελληνικής καταγωγής, ενώ οι τραγουδοποιοί θα μπορούσαν να είναι οποιασδήποτε εθνικότητας και να υποβάλουν έως και δύο τραγούδια. 187 τραγούδια κατατέθηκαν μέχρι την προθεσμία υποβολής και μια επταμελής κριτική επιτροπή επέλεξε δώδεκα συμμετοχές για να συμμετάσχουν στον εθνικό τελικό μαζί με τρεις εφεδρικές συμμετοχές.  Η κριτική επιτροπή αποτελούνταν από τους Μιχάλη Χατζηγιάννη (εκπροσώπησε την Κύπρο στην Eurovision του 1998 με το τραγούδι Γένεσις), Γιάννη Δημητριάδη (δημοσιογράφο και ραδιοφωνικό παραγωγό), Κλεοπάτρα Ελευθεριάδου (σοπράνο και ηθοποιός), Στεφανία Λυμπερακάκη (εκπροσώπησε την Ελλάδα στην Eurovision του 2021 με το τραγούδι Last Dance), Μαρία Χατζηγιάννη και Δημήτρη Χωριανόπουλο (μουσικό παραγωγό).  Οι διαγωνιζόμενες συμμετοχές αποκαλύφθηκαν στις 10 Ιανουαρίου 2025 κατά την διάρκεια της εκπομπής της ΕΡΤ1 Πρωίαν σε Είδον.  Μεταξύ των καλλιτεχνών που έλαβαν μέρος, είναι ο Κωνσταντίνος Χριστοφόρου που εκπροσώπησε προηγουμένως την Κύπρο το 1996 , το 2002 και το 2005 , και η Κάλλη Γεωργέλλη που εκπροσώπησε προηγουμένως την Ελλάδα στη Junior Eurovision το 2005.

Το τραγούδι Θα μάθω να αγαπώ, που ερμήνευσαν η Σαλίνα Γαβαλά και ο Τσιάκ, αποκλείστηκε μετά την δημοσιοποίηση του τίτλου του τραγουδιού από τον καλλιτέχνη, κάτι που παραβαίνει τους κανόνες του διαγωνισμού.  Το τραγούδι αντικαταστάθηκε από το «Unhurt Me» της Ναυσικάς Γαβριλάκη, το οποίο ήταν το πρώτο από τα τρία εφεδρικά τραγούδια. 

Ο τελικός πραγματοποιήθηκε στις 30 Ιανουαρίου 2025, με την σειρά διεξαγωγής να αποφασίζεται από την κλήρωση στις 20 Ιανουαρίου.  Δώδεκα τραγούδια διαγωνίστηκαν, με νικητήριο την Αστερομάτα σε ερμηνεία της Κλαυδίας, το οποίο συγκέντρωσε 44 βαθμούς. Επελέγη με συνδυασμό συστήματος τηλεψηφοφορίας που διεξήχθη μέσω SMS (50%) με ψήφο από την ελληνική κριτική επιτροπή (25%) και ψηφοφορία διεθνούς κριτικής επιτροπής (25%).  Την ελληνική κριτική επιτροπή αποτελούσαν οι Μιχάλης Χατζηγιάννης, Τζένη Μελιτά, Φώτης Σεργουλόπουλος, Μαργαρίτα Μυτιληναίου και ο συνθέτης Γιάννης Χριστοδουλόπουλος , ενώ η διεθνής κριτική επιτροπή αποτελούνταν τους Μάρτιν Χόλμεν  (παρουσιαστής και ραδιοφωνικός παραγωγός στον δημόσιο ραδιοτηλεοπτικό φορέα της Νορβηγίας NRK ), Ολιβιέ Οκλέρ (Διευθυντής Ψυχαγωγίας στον γαλλόφωνο ραδιοτηλεοπτικό φορέας του Βελγίου RTBF ), την Λέα Ιβάν (Γαλλίδα τραγουδίστρια), τον Ουίλκιν Ουίλιαμ Έντμουντ Ρόι (διευθυντής μουσικών προγραμμάτων στο BBC ) και την Σιμόνα Μαρτορέλλι (διευθύντρια Διεθνών Σχέσεων και Ευρωπαϊκών Υποθέσεων στον δημόσιο ραδιοτηλεπτικό φορέα της Ιταλίας RAI ). 

Στις 14 Μαρτίου του 2025 κυκλοφόρησε το βιντεοκλίπ, στο οποίο περιλαμβάνονται πλάνα από τον Ναό του Ποσειδώνος στο Σούνιο, από το χωριό Τετράλοφο της Κοζάνης, και γυναίκες με ποντιακή φορεσιά.

 Θέμα και υποδοχή 
Το τραγούδι είναι εμπνευσμένο από την Γενοκτονία των Ελλήνων του Πόντου και την ανταλλαγή πληθυσμών που ακολούθησε, καθώς κι από τον ξεριζωμό των προγόνων της Κλαυδίας από την περιοχή. Σύμφωνα με την ίδια «ο τίτλος Αστερομάτα αναφέρεται σε μια όμορφη γυναίκα που τα μάτια της λάμπουν σαν αστέρια, συμβολίζοντας ελπίδα και φως μέσα στην ζοφερή πραγματικότητα του ξεριζωμού.» Το τραγούδι συγκεντρώνει θερμή υποδοχή από το ελληνικό και το ξένο κοινό, εν μέσω, δε, των πολεμικών μετώπων, σε διεθνές επίπεδο, τα οποία προκαλούν αποσταθεροποίηση και απομάκρυνση εκατομμυρίων ανθρώπων από τις εστίες τους.

Το τραγούδι, πάντως, προκάλεσε την αντίδραση της τουρκικής πλευράς, κάτι που συνέβη για πρώτη φορά από το 1976.

 Δημοφιλή τραγούδια 
+Απόδοση για «Αστερομάτα»Δημοφιλή τραγούδια (2025)ΘέσηΕλλάδα (IFPI)3

 Παραπομπές 
Κατηγορία:Διαγωνισμός Τραγουδιού Eurovision 2025
Κατηγορία:Τραγούδια της Ελλάδας στη Eurovision
Κατηγορία:Γενοκτονία των Ελλήνων της Μικράς Ασίας και της Ανατολικής Θράκης
Κατηγορία:Ποντιακός Ελληνισμός

Κατηγορία:Τραγούδια στον διαγωνισμό τραγουδιού της Eurovision